**Ideal Bar byder på stærkt og varieret februar-program**  
*VEGAs mindste sal byder i februar på et omfangsrigt og virkelig alsidigt program, der bl.a. omfatter alternativ pop, folk, country og electro, med kunstnere fra både Australien, Canada, USA, Sverige og Danmark. I programmet finder man bl.a. producer og dj The Range, singer/songwriteren Samantha Crain og folk-pop-bandet Mutual Benefit.*

25-årige The Range (James Hinton) har vakt international opsigt med sin særprægede og fascinerende musik, der accelerer ind og ud af melodiske ideer. Debutalbummet *Nonfiction* fra oktober måned er af det amerikanske musikmagasin Pitchfork blevet kåret til ”Best New Music” med karakteren 8,2 ud af 10. Derudover er The Range også på magasinets Rising-liste over navne, som man bør holde øje med.

Samantha Crain blev udpeget af Rolling Stone Magazine som deres “Must See Act” på SXSW 2013 og bare et år efter lå debutalbummet *Kid Face* klar. Gaffa fremhævede den varme og rustikke produktion og Crains stemme som et besnærende bekendtskab og kvitterede med fire stjerner. Også den svenske folk-duo First Aid Kit var imponeret over det amerikanske singer/songwriter-talent og inviterede derfor Samantha med på deres turné sidste år.

Det musikalske pop-up-band Mutual Benefit, er ikke et band i klassisk forstand, idet størrelsen og medlemmerne af bandet ændrer sig. Der er dog kommet mere form over Mutual Benefit med udgivelsen af debut-ep’en *Love’s Chrushing Diamond*, som er på listen over Best New Music hos Pitchfork med anmeldelsesscore på 8.4 af 10. Første single fra pladen er nummeret ”Golden Wake”, som Pitchfork også havde for øje, og udråbte som Best New Track.

**Det samlede program i Ideal Bar Live i februar:**  
The Beards (AUS) – ekstremt underholdende band med skæg som tema

8. februar – [Læs mere](http://idealbar.vega.dk/arrangementer/the-beards-12836.html) og [køb billet](http://www.billetnet.dk/event/event-Billetter/VEI0902Q?language=da-dk&camefrom=vegadk&brand=dk_vega)  
  
The Range – dj-sæt (UK) - Grime og hiphop-elementer blandes med pianoflader og halsende breakbeats  
12. februar – [Læs mere](http://idealbar.vega.dk/arrangementer/the-range-dj-st-13431.html) og [køb billet](http://www.billetnet.dk/event/event-Billetter/VEI1202Q?language=da-dk&camefrom=vegadk&brand=dk_vega)  
  
Samantha Crain (US) – Singer/songwriter der var ”must see act” på årets SXSW festival  
14. februar – [Læs mere](http://idealbar.vega.dk/arrangementer/samantha-crain-13138.html) og [køb billet](http://www.billetnet.dk/event/event-Billetter/VEI1402Q?language=da-dk&camefrom=vegadk&brand=dk_vega)  
  
Lindi Ortega (CAN) – Moderne twist på traditionel country  
19. februar – [Læs mere](http://idealbar.vega.dk/arrangementer/lindi-ortega-13407.html) og [køb billet](http://www.billetnet.dk/event/event-Billetter/VEI1902Q?language=da-dk&camefrom=vegadk&brand=dk_vega)

Oscar Danielson – solo (SE) – Charmerende visepop fra svensk singer/songwriter  
20. februar – [Læs mere](http://idealbar.vega.dk/arrangementer/oscar-danielson-solo-13414.html) og [køb billet](http://www.billetnet.dk/event/event-Billetter/VEI2002Q?language=da-dk&camefrom=vegadk&brand=dk_vega)  
  
STÅL (DK) – Unik alternativ pop med blot vokal og trommer  
21. februar – [Læs mere](http://idealbar.vega.dk/arrangementer/stl-13664.html) og [køb billet](http://www.billetnet.dk/event/event-Billetter/VEI2102Q?language=da-dk&camefrom=vegadk&brand=dk_vega)  
  
William Tyler (US) – Eminente instrumentale folk-historier  
24. februar – [Læs mere](http://idealbar.vega.dk/arrangementer/william-tyler-13544.html) og [køb billet](http://www.billetnet.dk/event/william-tyler-us-Billetter/377215)  
  
Mutual Benefit (US) – Drømmende folk-pop

26. februar – [Læs mere](http://idealbar.vega.dk/arrangementer/mutual-benefit-13419.html) og [køb billet](http://www.billetnet.dk/event/event-Billetter/VEI2602Q?language=da-dk&camefrom=vegadk&brand=dk_vega)  
  
J. Arlin + ThePolarshift – Dobbeltkoncert med nye danske folk-acts  
27. februar – [Læs mere](http://idealbar.vega.dk/arrangementer/j-arlin-thepolarshift-13592.html) og køb billet  
  
**Fakta om koncerterne i Ideal Bar Live**  
Ideal Bar  
Enghavevej 40, 1674 Kbh. V  
Entré: 60-120 kr.  
Forsalg via VEGAs hjemmeside og Billetnet.  
Læs mere om kunstnerne i Ideal Bars februar-program: <http://idealbar.vega.dk/>